Lucius Pullaienus Gargilius Antiquus

Lucius Pullaienus Gargilius Antiquus fuit senator Romanus qui ultimis annis Antonini Pii imperantis Thraciae praefuitIGBulg II, 606 Inscriptio Graeca anni 161 Ulpia Nicopoli ad Istrum reperta. et circa 162 usque ad consulatum suffectum pervenit. Filius erat Quinti Coredii Galli Gargilii Antiqui qui provinciis Iudaeae et Arabiae praefuitE. Dabrowa, "M. Paccius Silvanus Quintus Coredius Gallus Gargilius Antiquus et son cursus honorum", in Nunc de Suebis Dicendum est: Studia Archaeologica et Historica Georgii Kolendo ab Amicis et Discipulis Dicata, Varsoviae, 1995ː 99–102 Gil Gambash and Assaf Yasur-landau, "Governor Of Judea And Syria - A New Dedication From Dor To Gargilius Antiquus", Zeitschrift Für Papyrologie Und Epigraphik 205 (2018)ː 158–164 et consulatum suffectum Hadriano imperante gessit.

 De cursu honorum 
Prima cursus honorum pars per inscriptionem Perinthi in Thracia repertam nota est. Ita primum fuit XVvir stlitibus iudicandis, deinde tribunus laticlavius legionis III Gallicae in Syria, quaestor candidatus Augusti, tribunus plebis, praetor, curator viae Clodiae  Cassiae Ciminae trium Traianarum, legatus legionis I Minerviae, legatus Augustorum pro praetore provinciae Thraciae, postremo consul designatus (ad annum 162 ?). Adhuc legatus Thraciae anno 161 erat, quod plurali "Augustorum" (hoc est Marci Aurelii et Lucii Veri) indicatur. Reliqua ignorantur. 

 De nummis 
Eius nomen in nummis aeneis a senatu Philippopolitanorum percussis legiturː ΗΓΕ(μονος) ΓΑΡΓΙΛΙ ΑΝΤΙΚΟΥ ΦΙΛΙΠΠΟΠΟΛΙΤΩΝHoc est "praetore Gargilio Antiquo. Philippopolitanorum". circa imaginem Hebri fluminis in urnam aquam effundentem cubitu reclinantis et ramum altera manu porrigentis. Ex altera parte conspicitur caput laureatum Antonini Pii cum titulis imperatoriisAncient Coins of the Balkan Peninsula by Nikola Moushmov, 1912.ː tum enim moneta illius civitatis exordium cepisse videtur. Hic nummus magni moduli (pentassarion erat quod quinque assaria valebat) iam sedecimo saeculo a numismatistis descriptus erat, primum non recte a Sebastiano ErizzoDiscorso di M. Sebastiano Erizzo sopra le medaglie de gli antichi, Venetiis, 1568 p.458., deinde paene recte ab Adolpho OcconeImpp. Romanorum numismata a Pompeio magno ad Heraclium ed. altera, multis nummorum millibus aucta.. Augustae Vindelicorum : ad insigne pinus, 1601ː 267 (nova descriptio) et 269 (ex Erizzo) Hic legere potes. In aliis Thraciae urbibus quoque nomen illius praetoris legiturː Hadrianopolis, Perinthus,  Plotinopolis, Pautalia.

 Notae 

 Plura legere si cupis 
 A. Stein, Römische Reichsbeamte der Provinz Thracia, Zemaljska Štamparija, 1920. Recensio critica

Categoria:Consules
Categoria:Nati saeculo 2
Categoria:Mortui saeculo 2